 Goobahaas aan soo taxay maaha in ay ku idil yihiin meelaha lagu gumaaday dad Soomaaliyeed oo aan waxba galabsan, hase yeeshee waxaan u soo qaatay tusaale ahaan, waxaanna aad u jeclaan lahaa in la sameeyo baaritaan oo ciddii haysa macluumaad kuwaas la mid ahi ay ku soo bandhigto Shabakadaha Internetka Soomaaliyeed si ay uga faaiidaystaan dadka kaydiya taariikhda iyo dayarteenna oo badi xiiso u qaba in ay ogaadaan wixii dhacay, gaar ahaan kuwa ku nool dibedaha oo ilaa 25 jirradoodu aysan si fiican u ogayn wixii ka soo eryey dalkoodii. 